ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660011714

ขอให้ปรับปรุงการให้บริการของแพทย์ ประจำศูนย์บริการสาธารณสุข 58 ซอยสุขสวัสดิ์ 30  แขวงบางปะกอก เขตราษฎร์บูรณะ กรุงเทพมหานคร จุดสังเกต จากธนาคารไทยพาณิชย์ สาขาบางปะกอก ให้เดินทางเข้าซอยสุขสวัสดิ์ 30 ประมาณ 100 เมตร จะเจอศูนย์บริการสาธารณสุข 58 เนื่องจากวันที่ 21 มีนาคม 2566 เวลาประมาณ 11.51 น. ผู้ร้องเดินทางไปใช้บริการที่โรงพยาบาล อินเตอร์เมดฯ (IMH) เพื่อใช้สิทธิบัตรทองในการรับยา มีเจ้าหน้าที่ (ไม่ทราบชื่อ นามสกุล และรูปพรรณสัณฐาน) แจ้งกับผู้ร้องว่าสิทธิบัตรทองในการรับยากับทางโรงพยาบาลฯ เต็ม จึงแนะนำให้ผู้ร้องเข้ารับยากับทาง ศูนย์บริการสาธารณสุข 58(ซึ่งเป็นที่รับรองผู้ป่วยสาขาย่อย) เมื่อผู้ร้องได้เดินทางไปยังศูนย์บริการสาธารณสุขดังกล่าว พบว่า มีแพทย์เพศหญิง(ไม่ทราบชื่อ นามสกุล) ผมสั้นระดับติ่งหู ผิวขาว รูปร่างผอม อายุประมาณ 50 ปี แจ้งกับผู้ร้องว่า "คุณไม่มีสิทธิ์มารับยาตรงนี้ ต้องไปรับยาตรงโรงพยาบาล อินเตอร์เมดฯ (IMH) เท่านั้น" ประกอบกับแพทย์ท่านดังกล่าวได้เปรียบเทียบว่า "ถ้าหมอจะไปกินข้าวบ้านคุณ คุณจะให้หมอกินไหม" ผู้ร้องจึงได้ให้เจ้าหน้าที่ท่านอื่น ตรวจสอบสิทธิบัตรทองของตนเองพบว่าสิทธิ์ของผู้ร้องสามารถเข้ารับการรักษาได้ทั้งสองแห่ง (ตามผู้ร้องแจ้ง) ส่งผลให้ผู้ร้องไม่พึงพอใจและไม่ได้รับความสะดวกในการใช้บริการ

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata